pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีย้ำยังไม่มีการหารือกันเรื่องการค้ำประกันเงินกู้เพื่อนำมาฟื้นฟูบริษัท การบินไทย จำกัด (มหาชน) ขอประชาชนอย่าเป็นกังวล ยืนยันจะพิจารณาอย่างรอบคอบ
วันพุธที่ 13 พฤษภาคม 2563
นายกรัฐมนตรีย้ํายังไม่มีการหารือกันเรื่องการค้ําประกันเงินกู้เพื่อนํามาฟื้นฟูบริษัท การบินไทย จํากัด (มหาชน) ขอประชาชนอย่าเป็นกังวล ยืนยันจะพิจารณาอย่างรอบคอบ
นายกรัฐมนตรีย้ํายังไม่มีการหารือกันเรื่องการค้ําประกันเงินกู้เพื่อนํามาฟื้นฟูบริษัท การบินไทย จํากัด (มหาชน) ขอประชาชนอย่าเป็นกังวล ยืนยันจะพิจารณาอย่างรอบคอบ
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมกล่าวย้ําถึงแผนการฟื้นฟูบริษัท การบินไทย จํากัด (มหาชน) ว่า ยังไม่มีการหารือกันเรื่องการค้ําประกันเงินกู้เพื่อนํามาฟื้นฟูตามที่เป็นข่าว ขอประชาชนอย่าเป็นกังวลในเรื่องดังกล่าว สําหรับแผนการฟื้นฟูจะมีการพิจารณาอย่างรอบคอบ เพราะเกี่ยวข้องกับข้อกฎหมายหลายฉบับ โดยมอบหมายให้คณะกรรมการนโยบายรัฐวิสาหกิจ (คนร.) และกระทรวงคมนาคมพิจารณาร่วมกัน ซึ่งต้องดําเนินการอีกหลายขั้นตอนก่อนที่จะมีการเห็นชอบในหลักการ เพื่อนําเข้าสู่ที่ประชุมคณะรัฐมนตรีพิจารณาให้ความเห็นชอบ
นายกรัฐมนตรียืนยันแผนการฟื้นฟูฯ ใหม่จะต้องครบถ้วนและสมบูรณ์ เกิดผลกระทบน้อยที่สุด ทั้งนี้ ต้องอาศัยความร่วมมือจากหลายฝ่ายที่เกี่ยวข้องทั้งบุคลากรภายใน และภายนอกองค์กร รวมถึงสหภาพแรงงาน ต้องช่วยเหลือให้บริษัท การบินไทย จํากัด (มหาชน) สามารถให้บริการต่อไปได้ เพื่อลดผลกระทบต่อการจ้างงาน ด้วย
..................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-การประชุมคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี ครั้งที่ 4/2561
วันพฤหัสบดีที่ 7 มิถุนายน 2561
การประชุมคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี ครั้งที่ 4/2561
การประชุมคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี ครั้งที่ 4/2561
วันนี้ (วันพฤหัสบดีที่ 7 มิถุนายน 2561) เวลา 10.00 น. พลเอก ธนะศักดิ์ ปฏิมาประกร รองหัวหน้าคณะรักษาความสงบแห่งชาติและประธานที่ปรึกษาคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี เป็นประธานการประชุมคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี ณ ห้องประชุมอาคารรับรองเกษะโกมล บ้านเกษะโกมล
การประชุมในวันนี้ คณะกรรมการฯ ได้พิจารณาเห็นว่า ปัญหาด้านสิ่งแวดล้อมในปัจจุบันเป็นปัญหาที่มีความสําคัญ จําเป็นต้องได้รับการพิจารณาแก้ไขอย่างจริงจังและเร่งด่วน เนื่องจากมีผลกระทบต่อวิถีชีวิตของประชาชนและด้านสุขอนามัย ซึ่งมีปัญหาที่สําคัญ 2 เรื่อง ดังนี้
1. ปัญหาเรื่องขยะ ไม่ว่าจะเป็นปัญหาจากขยะทั่วไป ขยะอิเล็กทรอนิกส์ และขยะพิษ ซึ่งจําเป็นต้องมีการแก้ไขปัญหาอย่างจริงจัง ต่อเนื่อง และครบวงจร จึงสมควรกําหนดให้มีเจ้าภาพหลัก ในการบริหารจัดการ ควบคุม กําจัด และใช้ประโยชน์อย่างครบวงจร ซึ่งจะทําให้ทิศทางในการดําเนินการมีความชัดเจนและสอดคล้องกัน
2.ปัญหาเรื่องทรัพยากรน้ําจากผักตบชวา ซึ่งมีผลกระทบต่อการคมนาคมทางน้ํา การระบายน้ําการเกิดอุทกภัย การดํารงชีวิตของสัตว์น้ํา และคุณภาพน้ํา อันทําให้เกิดความเดือดร้อนแก่ประชาชนโดยทั่วไปด้วย สมควรต้องแก้ไขปัญหาดังกล่าวอย่างจริงจัง ต่อเนื่อง และครบวงจร โดยกําหนดให้มีหน่วยงานหลักในระดับนโยบายและท้องถิ่นร่วมกันทําอย่างจริงจัง โดยมีการสนับสนุนด้านงบประมาณ เครื่องมือในการกําจัดผักตบชวา โดยให้มีการบูรณาการเครื่องมือระหว่างหน่วยงาน และควรมีการวิจัยอย่างจริงจังที่ต้นเหตุเพื่อแก้ไขปัญหาอย่างยั่งยืน โดยไม่กระทบต่อสิ่งแวดล้อม
รัฐบาลไทย-ข่าวทำเนียบรัฐบาล-ปลัด ก.อุตฯ  มอบรางวัลธรรมาภิบาลดีเด่น ให้ผู้ประกอบการSME
วันอาทิตย์ที่ 11 มีนาคม 2561
ปลัด ก.อุตฯ  มอบรางวัลธรรมาภิบาลดีเด่น ให้ผู้ประกอบการSME
ปลัด ก.อุตฯ  มอบรางวัลธรรมาภิบาลดีเด่น ให้ผู้ประกอบการSME ณ อาคารศูนย์การเรียนรู้ ธนาคารแห่งประเทศไทย
เมื่อวันที่ 9 มีนาคม 2561 ม.ร.ว.ปรีดิยาธร เทวกุล ประธานกรรมการสถาบันป๋วย อึ๊งภากรณ์ พร้อมด้วย นายปรีดี ดาวฉาย ประธานสมาคมธนาคารไทย และนายพสุ โลหารชุน ปลัดกระทรวงอุตสาหกรรม ในฐานะประธานกรรมการสถาบันพัฒนาวิสากิจขนาดกลางและขนาดย่อม ได้ร่วมเป็นเกียรติในพิธีมอบรางวัลธรรมาภิบาลดีเด่น แห่งปี 2561 โดยมีนางสาวนิสากร จึงเจริญธรรม รองปลัดกระทรวงอุตสาหกรรม ร่วมงาน ณ อาคารศูนย์การเรียนรู้ ธนาคารแห่งประเทศไทย
โดยปลัดกระทรวงอุตสาหกรรม ได้มอบรางวัลเกียรติคุณบัตรยกย่องให้แก่ผู้ประกอบการ SME คือ บริษัท วีเคเอส กรุ๊ป (เอเชีย) จํากัด และ บริษัท พระราม 2 การโยธา จํากัด พร้อมทั้งมอบรางวัลธรรมาภิบาลดีเด่น ด้านการปฎิบัติต่อพนักงานดีเด่น แก่บริษัท เอส.ที.ไรซิ่ง จํากัด ซึ่งการมอบรางวัลให้สถานประกอบการที่มีธรรมาภิบาล ถือว่าเป็นการสร้างขวัญกําลังใจในการพัฒนาธุรกิจของผู้ประกอบการด้วย
รัฐบาลไทย-ข่าวทำเนียบรัฐบาล-จุรินทร์ ปลื้มนำจับคู่ธุรกิจอินเดีย วันเดียวทะลุ 4,000 ล้าน ยังเดินหน้าต่อเปิดตลาดใหม่เพิ่มเจรจาอีก 2 วัน
วันพฤหัสบดีที่ 26 กันยายน 2562
จุรินทร์ ปลื้มนําจับคู่ธุรกิจอินเดีย วันเดียวทะลุ 4,000 ล้าน ยังเดินหน้าต่อเปิดตลาดใหม่เพิ่มเจรจาอีก 2 วัน
(26 กันยายน 2562) นายจุรินทร์ ลักษณวิศิษฏ์  รองนายกรัฐมนตรีและรัฐมนตรีว่าการกระทรวงพาณิชย์ กล่าวว่า มีโปรแกรมที่จะพบภาคธุรกิจของอินเดียหลายรายการในช่วงระยะเวลา 3 วันตั้งแต่วันที่ 25-27กันยายน 2562
โดยรายการแรก คือ การพบปะ Mr.Kishire Biyani ซึ่งเป็นเจ้าของซุปเปอร์มาร์เก็ตรายใหญ่ ของอินเดีย ชื่อฟู้ดฮอลล์และบิ๊กบาร์ซ่ามีสาขา 2,000 สาขาทั่วประเทศอินเดียใน 400 เมืองมีลูกค้าประมาณ 600 ล้านคน สําหรับฟู้ดฮอลล์และบิ๊กบาร์ซ่าซึ่งเป็นเครือของฟิวเจอร์กรุ๊ป นําเข้าสินค้าอาหารจากประเทศไทยเป็นหลักปีละ 35 ล้านบาทโดยประมาณถือว่าเป็นจุดเริ่มต้นเพราะตลาดอินเดียเป็นตลาดใหม่สําหรับประเทศไทย ครั้งนี้ถือได้ว่าเป็นครั้งแรกแรก และขณะนี้มีโอกาสที่จะเพิ่มขึ้น
และการที่รองนายกรัฐมนตรีมาพบกับภาคเอกชนอินเดียโดยตรง ถือว่ามาเปิดประวัติศาสตร์หน้าใหม่ทางการค้าประเทศไทยกับประเทศอินเดีย Mr. Biyani อยากให้ทางเรามาจากเทศกาลสินค้ากับทางอินเดียบ่อยๆ รวมทั้งมีหลายประเทศที่จัดเทศกาล ทําให้ยอดขายเพิ่มขึ้นเป็นหลายเท่าตัว โดย outlet ของเขาขายได้ดี อยากให้สินค้าของประเทศไทยเข้ามาเพิ่มเติมนอกจากสินค้าประเภทอาหาร ประเทศไทยควรมาจัดให้ถี่ครั้งขึ้น โดยเฉพาะเวชสําอางและเครื่องใช้ไฟฟ้าภายในบ้าน เฟอร์นิเจอร์ สิ่งของตกแต่งบ้าน เป็นต้น ซึ่งไม่ใช่อาหารเพราะฉะนั้นสะท้อนให้เห็นว่าสินค้าตลาดค้าปลีกของอินเดีย มีอนาคตทั้งที่เป็นอาหารและไม่ใช่อาหาร เราจะกลับไปดูว่ามีสินค้าอะไรบ้างที่จะมีอนาคตสําหรับอินเดีย
ส่วนการส่งออกมาที่ประเทศอินเดียเราก็มีสินค้าหลายอย่าง อัญมณี เครื่องประดับ ก็แสดงให้เห็นว่าตลาดใหม่ที่เราอยากที่จะมาบุกเบิกอย่างตลาดยางล้อ ยางพารา เป็นต้น และการลงนาม MOU ระหว่างภาคเอกชนไทยกับอินเดียรวม 3 ฉบับนั้นมีมูลค่าพอสมควร สําหรับภาคเอกชนของอินเดียที่จะมาสัมมนาร่วมกับเราจะมาจับคู่ทางการค้ากับเรา โดยอินเดียมีมาประมาณ 150 บริษัท ส่วนทางไทยเรามี 30 บริษัท รวมทั้งองค์กรและบริษัทถือว่าเป็นสัญญาณที่ดีสําหรับอนาคต
รายงานข่าวแจ้งว่า สําหรับภารกิจวันที่ 25 กันยายน เพียงวันเดียวในมุมไบ ต่อโครงการผู้บริหารกระทรวงพาณิชย์ระดับสูงและคณะผู้แทนการค้าภาคเอกชนเดินทางเยือนอินเดีย นําโดยกรมส่งเสริมการค้าระหว่างประเทศ สามารถสร้างมูลค่าทางการค้าได้ทั้งหมดร่วม 4,000 ล้านบาท โดยแบ่งเป็นการลงนามข้อตกลง MOU ระหว่างสมาคมธุรกิจไทยกับผู้ซื้อจากอินเดีย 2,600 ล้านบาท และตลอดทั้งวันหลังการเปิดงานสัมมนาได้ มีกิจกรรม เจรจาการค้าสร้างเครือข่ายธุรกิจระหว่างภาคเอกชนไทยและอินเดียโดยจับคู่ธุรกิจเป็นรายสินค้า (Matching &Networking )จนเมื่อช่วงค่ําของวันที่ 25 กันยายน 2562 ที่ผ่านมารวมมูลค่าเฉพาะการ Matching คู่ค้ารวมมูลค่ากว่า 1,300 ล้านบาท ทําให้ยอดการเจรจาเพียงวันเดียวทะลุ ร่วมเกือบ 4,000 ล้านบาท
และวันนี้ (26กันยายน2562) นายจุรินทร์ยังมีภารกิจที่ผู้ประกอบการที่ลงทุนในประเทศอินเดียเข้าพบเพื่อรายงานปัญหาอุปสรรค และมีประธานอุตสาหกรรมแห่งบอมเบย์เข้าพบเพื่อรายงานผลการเจรจาการค้า โดยนายจุรินทร์ยังมีภารกิจสําคัญในวันที่ 27 กันยายน 2562 เดินทางไปเมืองเจนไน เพื่อเปิดสัมมนาโอกาสใหม่ทางธุรกิจและอุตสาหกรรมยางระหว่างไทยกับอินเดีย พร้อมกิจกรรมเสริมสร้างเครือข่ายธุรกิจและจะมีการทําข้อตกลง MOU หลายรายการที่เป็นมูลค่าทางการค้าในพื้นที่อินเดียตอนใต้ นั่นคือเมืองเจนไน
รัฐบาลไทย-ข่าวทำเนียบรัฐบาล-รัฐมนตรีประจำสำนักนายกรัฐมนตรีเป็นผู้แทนรัฐบาลรับมอบเงินบริจาคช่วยเหลือผู้ประสบภัยน้ำท่วมที่ภาคอีสานและภาคเหนือ
วันอังคารที่ 15 สิงหาคม 2560
รัฐมนตรีประจําสํานักนายกรัฐมนตรีเป็นผู้แทนรัฐบาลรับมอบเงินบริจาคช่วยเหลือผู้ประสบภัยน้ําท่วมที่ภาคอีสานและภาคเหนือ
รัฐมนตรีประจําสํานักนายกรัฐมนตรีเป็นผู้แทนรัฐบาลรับมอบเงินบริจาคช่วยเหลือผู้ประสบภัยน้ําท่วมที่ภาคอีสานและภาคเหนือ
วันนี้ (15 สิงหาคม 2560) เวลา 15.30 น. ณ ศูนย์รับบริจาคช่วยเหลือผู้ประสบภัยน้ําท่วม สํานักงานปลัดสํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นผู้แทนรัฐบาลรับมอบเงินบริจาคช่วยเหลือผู้ประสบภัยน้ําท่วมที่ภาคอีสานและภาคเหนือ จากตัวแทนคณะครู นักเรียน ชุมชน และผู้ปกครอง โรงเรียนบางขุนเทียนศึกษา จํานวนเงิน 84,353 บาท
โอกาสนี้รัฐมนตรีประจําสํานักนายกรัฐมนตรี ได้กล่าวขอบคุณตัวแทนคณะครู นักเรียน ชุมชน และผู้ปกครอง โรงเรียนบางขุนเทียนศึกษา ที่ได้ร่วมบริจาคเงินสมทบทุนช่วยเหลือผู้ประสบภัยน้ําท่วม พร้อมกล่าวว่า รัฐบาลจะนําเงินบริจาคดังกล่าวมอบให้กับศูนย์ช่วยเหลือประชาชนประสบภัยน้ําท่วมที่รัฐบาลได้จัดตั้งขึ้นมา เพื่อเป็นศูนย์กลางการรับบริจาคของประชาชนที่ต้องการช่วยเหลือผู้ประสบภัยน้ําท่วม พร้อมเชิญชวนประชาชน หน่วยงานราชการ และรัฐวิสาหกิจ ได้ร่วมกันบริจาคเงินช่วยเหลือประชาชนผู้ประสบอุทกภัยได้ที่กองทุนช่วยเหลือผู้ประสบสาธารณภัย ของสํานักงานปลัดสํานักนายกรัฐมนตรี ผ่านบัญชี067-0-06895-0 ธนาคารกรุงไทย สาขาทําเนียบรัฐบาล
สําหรับผู้ที่บริจาคเงินเพื่อช่วยเหลือผู้ประสบอุทกภัย กรณีบุคคลธรรมดา สามารถนําเงินที่บริจาคไปหักลดหย่อนในการคํานวณภาษีเงินได้บุคคลธรรมดาได้เท่าที่บริจาค แต่ไม่เกินร้อยละสิบของเงินได้สุทธิ กรณีบริษัทหรือห้างหุ้นส่วนนิติบุคคล สามารถนําเงินหรือมูลค่าทรัพย์สินที่บริจาคไปหักเป็นรายจ่ายในการคํานวณกําไรสุทธิได้เท่าที่บริจาค แต่ไม่เกินร้อยละ 2 ของกําไรสุทธิ
**********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองอธิบดีกรมเศรษฐกิจระหว่างประเทศเข้าร่วมการประชุมทางไกลเจ้าหน้าที่อาวุโสสมาคมแห่งมหาสมุทรอินเดีย IORA ครั้งที่ 10 [กระทรวงการต่างประเทศ]
วันอังคารที่ 30 มิถุนายน 2563
รองอธิบดีกรมเศรษฐกิจระหว่างประเทศเข้าร่วมการประชุมทางไกลเจ้าหน้าที่อาวุโสสมาคมแห่งมหาสมุทรอินเดีย IORA ครั้งที่ 10 [กระทรวงการต่างประเทศ]
รองอธิบดีกรมเศรษฐกิจระหว่างประเทศเข้าร่วมการประชุมทางไกลเจ้าหน้าที่อาวุโสสมาคมแห่งมหาสมุทรอินเดีย IORA ครั้งที่ 10
วันนี้ (29 มิถุนายน 2563) นางสาวรุจิกร แสงจันทร์ รองอธิบดีกรมเศรษฐกิจระหว่างประเทศเข้าร่วมการประชุมทางไกลเจ้าหน้าที่อาวุโสสมาคมแห่งมหาสมุทรอินเดีย IORA ครั้งที่ 10 โดยทบทวนและส่งเสริมความร่วมมือในหลายสาขา เช่น การอํานวยความสะดวกการค้า การลงทุน ศก.ภาคทะเล การบริหารความเสี่ยงภัยพิบัติ และการบรรเทาผลกระทบจากโควิด-19
รัฐบาลไทย-ข่าวทำเนียบรัฐบาล-สธ.ประชุมทางไกลขับเคลื่อนการควบคุมเครื่องดื่มแอลกอฮอล์ระดับจังหวัด
วันพุธที่ 7 พฤศจิกายน 2561
สธ.ประชุมทางไกลขับเคลื่อนการควบคุมเครื่องดื่มแอลกอฮอล์ระดับจังหวัด
กระทรวงสาธารณสุขประชุมทางไกลผ่านระบบ VDO นายแพทย์สาธารณสุขจังหวัดทั่วประเทศ ทบทวนองค์ประกอบคณะกรรมการขับเคลื่อนการควบคุมเครื่องดื่มแอลกอฮอล์ระดับจังหวัด วางแผน ดําเนินการตามยุทธศาสตร์ ลดนักดื่มหน้าใหม่ บังคับใช้กฎหมายในพื้นที่อย่างเข้มข้น
กระทรวงสาธารณสุขประชุมทางไกลผ่านระบบ VDO นายแพทย์สาธารณสุขจังหวัดทั่วประเทศ ทบทวนองค์ประกอบคณะกรรมการขับเคลื่อนการควบคุมเครื่องดื่มแอลกอฮอล์ระดับจังหวัด วางแผน ดําเนินการตามยุทธศาสตร์ ลดนักดื่มหน้าใหม่ บังคับใช้กฎหมายในพื้นที่อย่างเข้มข้น
วันนี้ (7 พฤศจิกายน 2561) ที่กระทรวงสาธารณสุข จ.นนทบุรี นายแพทย์ศุภกิจ ศิริลักษณ์
รองปลัดกระทรวงสาธารณสุข พร้อมด้วยนายแพทย์ขจรศักดิ์ แก้วจรัส รองอธิบดีกรมควบคุมโรค ประชุมทางไกลผ่านระบบ VDO กับนายแพทย์สาธารณสุขจังหวัดทั่วประเทศ ขับเคลื่อนการควบคุมเครื่องดื่มแอลกอฮอล์ระดับจังหวัด ตามยุทธศาสตร์ควบคุมเครื่องดื่มแอลกอฮอล์ เพื่อลดนักดื่มหน้าใหม่และเข้มข้นการบังคับใช้กฎหมายในพื้นที่
นายแพทย์ศุภกิจกล่าวว่า คณะกรรมการควบคุมเครื่องดื่มแอลกอฮอล์ มีมติเห็นชอบแนวปฏิบัติการควบคุมเครื่องดื่มแอลกอฮอล์ระดับจังหวัด และให้จังหวัดดําเนินการตามมติ ดังนี้ 1.ทบทวนความถูกต้อง ครบถ้วนองค์ประกอบคณะกรรมการฯ ที่มีผู้ว่าราชการจังหวัดเป็นประธานให้เป็นปัจจุบัน โดยมอบหมายให้หน่วยราชการ และภาคประชาสังคมร่วมรับผิดชอบแผนงานต่าง ๆ 2. จัดการประชุมคณะกรรมการฯ จังหวัด อย่างต่อเนื่องเพื่อติดตามผลการดําเนินงานทุก 3 เดือน 3.ดําเนินการตามยุทธศาสตร์จังหวัดและยุทธศาสตร์ชาติ เพื่อให้มีการบังคับใช้กฎหมายในเขตพื้นที่ที่รับผิดชอบอย่างเข้มข้น อาทิ จัดกิจกรรมป้องกันเยาวชนเข้าไปเกี่ยวข้องกับแอลกอฮอล์ มีการเฝ้าระวังและออกตรวจเพื่อป้องปราม รณรงค์ให้งานบุญประเพณี งานกีฬา งานเลี้ยงเป็นงานปลอดภัยปลอดสุรา สนับสนุนการดําเนินงานของท้องถิ่นให้การควบคุมเครื่องดื่มแอลกอฮอล์และการบําบัดรักษาผู้มีปัญหาสุราสําเร็จ
ในปี 2562 ตั้งเป้าให้โรงเรียนระดับมัธยมศึกษาปลอดเครื่องดื่มแอลกอฮอล์ 1,068 แห่งทั่วประเทศ คัดกรองและบําบัดผู้ติดสุราให้ได้ร้อยละ 40 ของผู้ที่มารับบริการที่โรงพยาบาล บังคับใช้กฎหมายให้ครอบคลุมอย่างน้อยร้อยละ 80 และใช้มาตรการชุมชนช่วยในการควบคุมการดื่มสุราอย่างน้อยจังหวัดละ 1 แห่ง
“การจัดประชุมวันนี้เป็นการกระตุ้นเตือนการดําเนินงานควบคุมเครื่องดื่มในระดับจังหวัดให้เป็นไปตามยุทธศาสตร์ที่วางไว้ มีการดําเนินงานอย่างต่อเนื่อง โดยมีเป้าหมายร่วมกันคือลดนักดื่มหน้าใหม่ ส่งเสริมให้เยาวชนไม่ริเริ่มการดื่มสุรา และเตรียมความพร้อมรับเทศกาลปีใหม่ 2562 เพื่อลดปัญหาการบาดเจ็บจากการดื่มเครื่องดื่มแอลกอฮอล์ ซึ่งเป็นสาเหตุหลักของการบาดเจ็บในทุกเทศกาล ทั้งนี้ ข้อมูลสํานักงานสถิติแห่งชาติในปี 2560 พบคนไทยอายุ 15 ปีขึ้นไปดื่มแอลกอฮอล์ จํานวน 15,897,262 คน คิดเป็นร้อยละ 28.4 ส่วนเยาวชนอายุ 15-19 ปี ดื่มแอลกอฮอล์ จํานวน 623,773คน คิดเป็นร้อยละ 13.6 ในกลุ่มเยาวชน” นายแพทย์ศุภกิจกล่าว
******************************** 7 พฤศจิกายน 2561
รัฐบาลไทย-ข่าวทำเนียบรัฐบาล-กรมธุรกิจพลังงานชี้แจงกรณี นโยบายส่งเสริมการใช้น้ำมันบี 7 พลัส
วันพุธที่ 31 ตุลาคม 2561
กรมธุรกิจพลังงานชี้แจงกรณี นโยบายส่งเสริมการใช้น้ํามันบี 7 พลัส
กรมธุรกิจพลังงานชี้แจงกรณี นโยบายส่งเสริมการใช้น้ํามันบี 7 พลัส
วันที่ 24 ตุลาคม 2561 นางสาวนันธิกา ทังสุพานิช อธิบดีกรมธุรกิจพลังงาน กระทรวงพลังงาน ชี้แจงประเด็นปัญหานโยบายส่งเสริมการใช้น้ํามันบี 7 พลัส ตามที่นายครรชิต ไชยสุโพธิ์ ประธานกลุ่มอุตสาหกรรมยานยนต์ สภาอุตสาหกรรมแห่งประเทศไทย และนายทองอยู่ คงขันธ์ ประธานสหพันธ์การขนส่งทางบกแห่งประเทศไทย ตั้งข้อสังเกตถึงนโยบายส่งเสริมการใช้น้ํามันบี 7 พลัส ดังนี้ 1. สัดส่วนที่ผสมเพิ่มขึ้นหรือสเปคบี 7 พลัส ต้องไม่กระทบกับเครื่องยนต์ ซึ่งต้องหาสเปกที่ยอมรับได้และต้องทดสอบร่วมกัน 2. สัดส่วนไบโอดีเซลที่มาก จะมีปัญหาการตกตะกอนของไขมันที่จะกระทบเครื่องยนต์ได้ โดยเฉพาะในช่วงเวลาที่อากาศเย็น ซึ่งในระยะยาวอาจทําให้เสียค่าบํารุงรักษาเพิ่มเติม3. ระยะเวลาประกันรถยนต์ ซึ่งรถยนต์รุ่นใหม่อาจเป็นเกิดปัญหา ย่อมกระทบต่อผู้บริโภค 4. ค่ายรถยนต์ต้องรับประกันว่าจะไม่มีปัญหาต่อเครื่องยนต์แต่อย่างใด เพื่อสร้างความมั่นใจให้กับประชาชนในฐานะผู้บริโภค 5. ที่ผ่านมา แม้กระทรวงพลังงานส่งเสริมการใช้บี 20 กับกลุ่มรถบรรทุก โดยช่วยเหลือราคาที่ลดลงต่ํากว่าดีเซลปกติ (บี7) ยังพบว่า การใช้น้อยมาก เนื่องจากไม่คุ้มกับการใช้งาน เพราะปัญหาไขเยอะต้องเพิ่มค่าบํารุงรักษา
กรมธุรกิจพลังงาน กระทรวงพลังงาน ขอชี้แจงประเด็น ดังนี้
ปริมาณผลผลิตปาล์มน้ํามันปี 2561 สํานักงานเศรษฐกิจการเกษตร (สศก.) ได้ประมาณการว่า จะมีปริมาณ 15.389 ล้านตัน ขณะที่ข้อมูลผลการตรวจสอบของคณะทํางานตรวจสต็อกน้ํามันปาล์มคงเหลือทั้งระบบระดับจังหวัด ณ สิ้นเดือนกันยายน 2561 ปรากฏว่ามีสต็อกน้ํามันปาล์มคงเหลือ 375,591 ตัน สูงกว่าระดับสต็อกปกติของประเทศที่ควรจะมีที่ 250,000 ตัน ซึ่งการมีสต็อกในระดับสูงมากดังกล่าว เป็นปัจจัยลบทําให้ราคาผลปาล์มน้ํามันเคลื่อนไหวอยู่ในเกณฑ์ต่ําอย่างต่อเนื่อง ส่งผลกระทบต่อรายได้และคุณภาพชีวิตของเกษตรกร ดังนั้น จึงมีความจําเป็นต้องมีการดําเนินมาตรการดูดซับสต็อกส่วนเกิน จํานวน 125,591 ตัน เพื่อให้ปริมาณสต็อกน้ํามันปาล์มดิบให้กลับเข้าสู่ภาวะสมดุล
ข้อเท็จจริง สภาพปัญหาที่เกิดขึ้นในปัจจุบัน
จากปัญหาสต็อกปาล์มน้ํามันดิบส่วนเกินและราคาผลผลิตปาล์มน้ํามันตกต่ํา กระทรวงพลังงานจึงได้มีแนวคิดเกี่ยวกับการดําเนินการปรับเพิ่มสัดส่วนผสมไบโอดีเซลในน้ํามันดีเซลหมุนเร็ว จากปัจจุบันที่กําหนดไว้ที่ร้อยละ 6.5 – 7 โดยปริมาตร เป็น บี7 พลัส เพื่อเป็นแนวทางหนึ่งในการช่วยดูดซับสต็อกน้ํามันปาล์มดิบส่วนเกินดังกล่าว ทั้งนี้ได้มีข้อสังเกตุจากนายครรชิต ไชยสุโพธิ์ ประธานกลุ่มอุตสาหกรรมยานยนต์ สภาอุตสาหกรรมแห่งประเทศไทย และนายทองอยู่ คงขันธ์ ประธานสหพันธ์การขนส่งทางบกแห่งประเทศไทย เกี่ยวกับการใช้น้ํามันบี 7 พลัส ว่าจะต้องมีการดําเนินการเพื่อให้มั่นใจว่าจะไม่ส่งผลกระทบต่อเครื่องยนต์และการรับประกันรถยนต์
การแก้ไขปัญหา
ในการปรับเพิ่มสัดส่วนผสมไบโอดีเซลในน้ํามันดีเซลหมุนเร็วเป็นบี7 พลัส กระทรวงพลังงานตระหนักดีถึงผลกระทบที่อาจเกิดขึ้นกับผู้ใช้รถยนต์ ดังนั้น เพื่อให้ได้ข้อมูลประกอบการพิจารณาที่รอบคอบและรอบด้าน กระทรวงพลังงานจึงได้เชิญสมาคมอุตสาหกรรมยานยนต์ไทย ซึ่งมีบริษัทรถยนต์ต่าง ๆ ทั้งค่ายญี่ปุ่นและค่ายยุโรปเป็นสมาชิกเข้าประชุมเพื่อหารือผลกระทบต่างๆ ในการปรับเพิ่มสัดส่วนผสมไบโอดีเซล ในน้ํามันดีเซลหมุนเร็วจากร้อยละ 6.7 – 7 โดยปริมาตร เป็น บี7 พลัส โดยปริมาตร ในวันที่ 25 ตุลาคม 2561 ทั้งนี้ เพื่อเป็นการช่วยเหลือเกษตรกรชาวสวนปาล์มในภาวะที่ปริมาณปาล์มล้นตลาด
--------------------------
รัฐบาลไทย-ข่าวทำเนียบรัฐบาล-พาณิชย์ จับมือเอกชน เซ็น MOU กระเทียมกับเกษตรกร ส่งผลให้ราคาดี
วันพุธที่ 26 เมษายน 2560
พาณิชย์ จับมือเอกชน เซ็น MOU กระเทียมกับเกษตรกร ส่งผลให้ราคาดี
“ปลัดพาณิชย์”สั่งการพาณิชย์จังหวัดทั่วประเทศ ใช้นโยบายประชารัฐ ช่วยเหลือเกษตรกร เผยล่าสุดแม่ฮ่องสอนดึง “อโกรไทยยูเนี่ยน-ตะวันพืชผล” เซ็นเอ็มโอยูซื้อขายกระเทียมจากเกษตรกร และดึงเซ็นทรัลช่วยซื้อสินค้าโอทอป
นางสาววิบูลย์ลักษณ์ ร่วมรักษ์ ปลัดกระทรวงพาณิชย์ เปิดเผยว่า ได้มอบนโยบายให้พาณิชย์จังหวัดทั่วประเทศ ใช้นโยบายประชารัฐในการเข้าไปให้ความช่วยเหลือเกษตรกรผู้ปลูกสินค้าเกษตร และผู้ผลิตสินค้าหนึ่งตําบลหนึ่งผลิตภัณฑ์ (โอทอป) ที่อยู่ในจังหวัดต่างๆ ทั่วประเทศ เพื่อช่วยดูแลราคาสินค้าเกษตรไม่ให้ตกต่ํา ช่วยระบายผลผลิตจากแหล่งผลิตออกสู่ตลาด และช่วยผู้ผลิตสินค้าโอทอปให้สามารถขายสินค้าที่ผลิตได้และมีรายได้สูงขึ้น
ทั้งนี้ ล่าสุดได้รับแจ้งจากพาณิชย์จังหวัดแม่ฮ่องสอนว่าสามารถผลักดันนโยบายประชารัฐ โดยผลักดันให้ภาคเอกชน ได้แก่ บริษัท อโกรไทย ยูเนี่ยน จํากัด และบริษัท ตะวันพืชผล จํากัด ลงนามในบันทึกข้อตกลง (MOU) กับกลุ่มเกษตรกรไร้สารพิษบ้านห้วยโป้ง ทําสัญญาซื้อขายกระเทียมปริมาณ 60 ตัน มูลค่า 6.15 ล้านบาท ซึ่งทําให้เกษตรกรสามารถขายผลผลิตได้ทันที มีตลาดรองรับ โดยในการลงนามในบันทึกข้อตกลง (MOU) ได้ใช้สัญญาข้อตกลงมาตรฐานที่จัดทําโดยกรมการค้าภายใน กระทรวงพาณิชย์
“เป็นความตั้งใจของกระทรวงพาณิชย์ที่มุ่งให้ความช่วยเหลือเกษตรกรที่เพาะปลูกสินค้าเกษตรทุกกลุ่ม ให้สามารถขายผลผลิตได้ในราคาที่คุ้มต้นทุน และมีรายได้ในการเลี้ยงชีพ ซึ่งกระทรวงฯ จะยังคงใช้โมเดลประชารัฐในการดึงภาคเอกชนให้เข้ามาช่วยรับซื้อผลผลิตสินค้าเกษตรต่อไป เพื่อเพิ่มช่องทางการจําหน่ายให้กับเกษตรกร และยังถือเป็นการวางแผนรับมือผลผลิตสินค้าเกษตรล่วงหน้าให้มีตลาดรองรับ ทําให้ไม่มีปัญหาผลผลิตขายไม่ได้ และมีปัญหาราคาตกต่ําเกิดขึ้น” นางสาววิบูลย์ลักษณ์ กล่าว
นางสาววิบูลย์ลักษณ์กล่าวว่า ในการผลักดันใช้โครงการประชารัฐครั้งนี้ ทางพาณิชย์จังหวัดแม่ฮ่องสอน ยังได้เชิญบริษัท เซ็นทรัล ฟู้ด รีเทล จํากัด ผู้บริหารท็อป มาร์เก็ต มาเจรจาซื้อขายสินค้าโอทอป 5 ดาวจากกลุ่มผู้ผลิตในจังหวัดแม่ฮ่อนสอนด้วย ซึ่งประสบความสําเร็จ สามารถผลักดันให้มีการนําเข้าไปจําหน่ายในห้างได้ ถือเป็นการเพิ่มช่องทางการจําหน่ายให้กับสินค้าโอทอปอีกทางหนึ่ง และเป็นการเพิ่มรายได้ให้กับผู้ผลิต
สําหรับสินค้าโอทอปที่มีการเจรจาซื้อขายครั้งนี้ ได้แก่ น้ํามัลเบอร์รี่พร้อมดื่ม จากกลุ่มแปรรูปผลิตภัณฑ์หม่อนไหมแม่ฮ่องสอน ข้าวกล้องเพาะงอก จากการเกษตรวิสาหกิจชุมชน ขนมงารสทิพย์ไทไทแบรนด์ จากบ้านทรงไทย และน้ํามันงาตรากล้วยไม้ ซึ่งจําหน่ายน้ํามันงาขาว งาดํา งาม้อนสกัด
รัฐบาลไทย-ข่าวทำเนียบรัฐบาล-“ยุติธรรม” สร้างความเข้าใจแก่ประชาชนกรณีการขอรับความช่วยเหลือจากกองทุนยุติธรรม
วันศุกร์ที่ 14 กรกฎาคม 2560
“ยุติธรรม” สร้างความเข้าใจแก่ประชาชนกรณีการขอรับความช่วยเหลือจากกองทุนยุติธรรม
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม ให้สัมภาษณ์ในประเด็น “แก๊งค์ยันหว่างขอรับความช่วยเหลือจากกองทุนยุติธรรม”
เมื่อวันพฤหัสบดีที่ ๑๓ กรกฎาคม ๒๕๖๐ เวลา ๑๒.๓๐ น.
ณ ห้องรับรองกระทรวงยุติธรรม ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
ให้สัมภาษณ์ในประเด็น “แก๊งค์ยันหว่างขอรับความช่วยเหลือจากกองทุนยุติธรรม”
ทั้งนี้ ออกอากาศผ่านรายการ “ข่าวค่ํา” ในวันพฤหัสบดีที่ ๑๓ กรกฎาคม ๒๕๖๐
ตั้งแต่เวลา ๑๙.๐๐ น. เป็นต้นไป ทางสถานีโทรทัศน์โมเดิร์นไนน์ ทีวี (ช่อง ๙) MCOT HD
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม รับเรื่องร้องทุก์ขอความเป็นธรรมจากประชาชน
วันจันทร์ที่ 20 กุมภาพันธ์ 2560
รองปลัดกระทรวงยุติธรรม รับเรื่องร้องทุก์ขอความเป็นธรรมจากประชาชน
พันตํารวจเอกดุษฎี อารยวุฒิ รองปลัดกระทรวงยุติธรรม ได้รับเรื่องราวร้องทุกข์ขอความเป็นธรรมจากประชาชน
เมื่อวันจันทร์ที่ ๒๐ กุมภาพันธ์ ๒๕๖๐ เวลา ๑๐.๓๐ น.
ณ ห้องทํางานกระทรวงยุติธรรม ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พันตํารวจเอกดุษฎี อารยวุฒิ รองปลัดกระทรวงยุติธรรม
ได้รับเรื่องราวร้องทุกข์ขอความเป็นธรรมจากประชาชนผู้ได้รับความเดือดร้อน ดังนี้
๑. นางสาวปวิตรา กองกําพล ขอความเป็นธรรมกรณีถุกกล่าวหาว่าชิงทรัพย์ผู้อื่น
ศาลสั่งให้ชดใช้ค่าเสียหาย ๒๘๙,๐๐๐ บาท เหตุเกิดเมื่อวันที่ ๙ พ.ย. ๒๕๕๔ จังหวัดตรัง
๒. นายราตรี แสงอนันต์ ขอความเป็นธรรมกรณีถูกซัดทอดว่าเป็นคนร้ายทํากระทําผิดความผิด
ต่อชีวิตพยายามทําให้เสียทรัพย์, ความผิดต่อ พรบ.อาวุธปืน ,ความผิดต่อ
พรบ.จราจรทางบก ลหุโทษ ศาลตัดสินจําคุก ๓๓ ปี ๑๙ เดือน
เหตุเกิดที่ ถนนพุทธมณฑลสาย ๔ ใกล้ร้านอีสานหมู่เฮา จังหวัดสมุทรสาคร
รัฐบาลไทย-ข่าวทำเนียบรัฐบาล-“กรมบังคับคดี” แลกเปลี่ยนความรู้กฎหมายล้มละลายข้ามชาติ
วันพฤหัสบดีที่ 29 มิถุนายน 2560
“กรมบังคับคดี” แลกเปลี่ยนความรู้กฎหมายล้มละลายข้ามชาติ
นางสาวรื่นวดี  สุวรรณมงคล  อธิบดีกรมบังคับคดี เป็นผู้กล่าวต้อนรับผู้เข้าร่วมการประชุมแลกเปลี่ยนความรู้กฎหมายล้มละลายข้ามชาติ (Conference on the Cross-Border Insolvency Laws)
เมื่อวันพฤหัสบดีที่ ๒๙ มิถุนายน ๒๕๖๐ เวลา ๐๙.๐๐ น.
ณ ห้องราชดําเนิน โรงแรมรอยัลปริ๊นเซส หลานหลวง กรุงเทพฯ
นางสาวรื่นวดี สุวรรณมงคล อธิบดีกรมบังคับคดี
เป็นผู้กล่าวต้อนรับผู้เข้าร่วมการประชุมแลกเปลี่ยนความรู้กฎหมายล้มละลายข้ามชาติ
(Conference on the Cross-Border Insolvency Laws)
เพื่อเพิ่มพูนความรู้ ความเข้าใจให้แก่ผู้ปฏิบัติงานในกระบวนการล้มละลาย
และเป็นเวทีให้ผู้แทนจากประเทศในทวีปเอเชียได้แลกเปลี่ยนเรียนรู้ประสบการณ์ร่วมกัน
เพื่อให้การบังคับใช้กฎหมายล้มละลายข้ามชาติเป็นไปอย่างมีประสิทธิภาพ
โดยมีผู้บริหาร เจ้าหน้าที่กรมบังคับคดี และผู้แทนจากหน่วยงานที่เกี่ยวข้อง เข้าร่วมฯ
รัฐบาลไทย-ข่าวทำเนียบรัฐบาล-กระทรวงยุติธรรม “ช่วยผู้บริสุทธิ์ เข้าถึงความยุติธรรม เพื่อเงินภาษีเกิดประโยชน์อย่างคุ้มค่า”
วันจันทร์ที่ 9 กันยายน 2562
กระทรวงยุติธรรม “ช่วยผู้บริสุทธิ์ เข้าถึงความยุติธรรม เพื่อเงินภาษีเกิดประโยชน์อย่างคุ้มค่า”
นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม เป็นประธานการประชุมติดตามผลการดําเนินงานกองทุนยุติธรรม ครั้งที่ ๓/๒๕๖๒
ในวันศุกร์ที่ ๖ กันยายน ๒๕๖๒ เวลา ๐๙.๐๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม เป็นประธานการประชุมติดตามผลการดําเนินงานกองทุนยุติธรรม ครั้งที่ ๓/๒๕๖๒
เพื่อติดตามความคืบหน้าในการดําเนินการของกองทุนยุติธรรม และเพื่อให้เกิดประโยชน์สูงสุดสู่ภาคประชาชน โดยมี นางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรม นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ พร้อมด้วยข้าราชการและเจ้าหน้าที่ที่เกี่ยวข้อง เข้าร่วมประชุม
ด้านผู้ช่วยรัฐมนตรีประจํากระทรวงยุติธรรม กล่าวว่า เรามีเจตนารมณ์ในการช่วยเหลือประชาชนอย่างแท้จริง และขอบคุณเจ้าหน้าที่ทุกท่านที่พยายามผลักดันให้ประชาชนเข้าถึงความช่วยเหลือในทุกช่องทาง ส่วนตนจะเร่งประชาสัมพันธ์และประสานหลาย ๆ องค์กรให้ทราบข้อมูลด้วย และคิดว่าการดําเนินงานของสํานักงานกองทุนยุติธรรมจะมีความคืบหน้ายิ่ง ๆ ขึ้นไป
ในโอกาสนี้ นายมนินธ์ สุทธิวัฒนานิติ ผู้อํานวยการสํานักงานกองทุนยุติธรรม ได้รายงานความคืบหน้าในการเพิ่มช่องทางการสื่อสาร และผลการติดตามคดีฉ้อโกงประชาชนกรณีจํานําข้าว ซึ่งเป็นคดีแบบกลุ่มเหตุเกิด ณ พื้นที่จังหวัดพิษณุโลก รวมถึงการเปิดรับคําขอผ่านช่องทางต่าง ๆ เพื่อให้ประชาชนสามารถเข้าถึงกระบวนการยุติธรรมได้โดยสะดวก ซึ่งสํานักงานกองทุนยุติธรรมจัดให้มีในหลากหลายช่องทางทั้งทาง Mobile Application และ e-platform
รวมทั้งเว็บไซต์กองทุนยุติธรรม www.jfo.moj.go.th เฟสบุ๊คกองทุนยุติธรรมกระทรวงยุติธรรม หรือสามารถติดต่อสอบถามข้อมูลเพิ่มเติมได้ที่ โทรศัพท์ ๐ ๒๕๐๕ ๖๗๖๐
รัฐบาลไทย-ข่าวทำเนียบรัฐบาล-"ปลัดยุติธรรม" ลงพื้นที่ จ.ยโสธร ตรวจเยี่ยมการดำเนินงานของหน่วยงานในสังกัดกระทรวงยุติธรรม
วันอังคารที่ 24 กรกฎาคม 2561
"ปลัดยุติธรรม" ลงพื้นที่ จ.ยโสธร ตรวจเยี่ยมการดําเนินงานของหน่วยงานในสังกัดกระทรวงยุติธรรม
"ปลัดยุติธรรม" ลงพื้นที่ จ.ยโสธร ตรวจเยี่ยมการดําเนินงานของหน่วยงานในสังกัดกระทรวงยุติธรรม
ในวันจันทร์ที่ ๒๓ กรกฎาคม ๒๕๖๑ เวลา ๑๐.๐๐ น.
ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงยุติธรรม นําคณะผู้บริหารกระทรวงยุติธรรม ตรวจเยี่ยมหน่วยงานสังกัดกระทรวงยุติธรรม ในจังหวัดยโสธร ได้แก่ สํานักงานคุมประพฤติจังหวัดยโสธร สํานักงานยุติธรรมจังหวัดยโสธร สํานักงานบังคับคดีจังหวัดยโสธร สถานพินิจและคุ้มครองเด็กและเยาวชนจังหวัดยโสธร เรือนจําชั่วคราวบ้านบาก ต.สําราญ อ.เมือง จ.ยโสธร
และเรือนจําจังหวัดยโสธร
ในการนี้ ปลัดกระทรวงยุติธรรม ได้ติดตามความก้าวหน้าการนําระบบนําร่องศูนย์แลกเปลี่ยนข้อมูลกระบวนการยุติธรรมต้นแบบ (Data Exchange Center : DXC) ซึ่งเป็นการบูรณาการข้อมูลจากหลายหน่วยงานในกระบวนการยุติธรรม มาใช้ในหน่วยงาน โดย DXC จะช่วยประหยัดค่าใช้จ่าย และเวลาในการติดตาม และค้นหาข้อมูล รวมทั้งเพิ่มความสะดวกให้กับประชาชน ผู้ปฏิบัติงานและผู้บริหารในกระบวนการยุติธรรม โดยเน้นย้ําให้เจ้าหน้าที่ผู้ปฏิบัติงาน มีแนวทางการดําเนินงานเป็นอันหนึ่งอันเดียวกัน มีขั้นตอนและกระบวนการให้บริการประชาชนที่ชัดเจน รวมทั้งให้ลดจํานวนการใช้เอกสาร และเพิ่มการนําระบบเทคโลยีมาใช้ในการปฏิบัติงานให้มีประสิทธิภาพและเป็นรูปธรรม